Αθήνα, 30 Μαρτίου 2021

**Θέμα: Ενεργές θέσεις πρακτικής άσκησης**

Το ‘**Μπουλούκι**’ είναι μια διεπιστημονική συλλογικότητα που ασχολείται με τη μελέτη των παραδοσιακών τεχνικών δόμησης, τα ζητήματα προστασίας της πολιτιστικής κληρονομιάς, της ανανέωσης και ανάδειξης του πολιτιστικού αποθέματος, καθώς και την κριτική διερεύνηση των στρατηγικών που εκδιπλώνονται στα εν λόγω πεδία. Με επίκεντρο αυτούς τους θεματικούς άξονες, το εύρος αντικειμένου της ομάδας περιλαμβάνει τη διεξαγωγή έρευνας, τη διοργάνωση εργαστηρίων και ευρύτερα εκπαιδευτικών δράσεων, την προώθηση έργων σε συνεργασία με τις τοπικές κοινότητες και τους φορείς τους. Ως νομικό πρόσωπο το Μπουλούκι υφίσταται με τη μορφή της Αστικής Μη Κερδοσκοπικής Εταιρίας, με έδρα την Αθήνα.

Στην παρούσα φάση **οι ενεργές θέσεις πρακτικής άσκησης** στο ‘Μπουλούκι’ αφορούν τα τμήματα πολιτικών μηχανικών, χημικών μηχανικών, αρχιτεκτόνων, μηχανικών επιστήμης υλικών, συντηρητών, πολιτιστικής διαχείρισης, εικαστικών και τεχνών ήχου και εικόνας. Συγκεκριμένα οι θέσεις είναι:

✔**Επιστημονική έρευνα στην τεχνολογία παραδοσιακών υλικών δόμησης**

**Περιγραφή θέσης:**

Συμμετοχή σε επιστημονική έρευνα γύρω από:

α)Τα ιστορικά υλικά δόμησης της Θηρασιάς με βάση τη «θηραϊκή γη», με σκοπό την τεκμηρίωση και κατανόηση της τεχνολογίας παρασκευής τους και τον σχεδιασμό συμβατών υλικών αποκατάστασης.

β)Την τεχνολογία των παραδοσιακών καμινιών παραγωγής ασβέστη και κατραμιού, με έμφαση την αξιολόγηση των πρώτων υλών και τον ποιοτικό έλεγχο των παραγόμενων προϊόντων.

**Αριθμός θέσεων:** 2

**Διάρκεια:** 8 εβδομάδες

**Τοποθεσία:** Αθήνα, εξ αποστάσεως\*

**✔Αρχιτεκτονικές μελέτες αποκατάστασης**

**Περιγραφή θέσης:**

Αποτύπωση, σχεδιασμός και υποστήριξη σύνταξης μελετών αποκατάστασης.

**Αριθμός θέσεων:** 2

**Διάρκεια:** 8 εβδομάδες

**Τοποθεσία:** Πάτρα, εξ αποστάσεως\*

**✔Σχεδιασμός και διαχείριση πολιτιστικών δράσεων**

**Περιγραφή θέσης:**

Σχεδιασμός και υποστήριξη:

α) Διεθνούς εργαστηρίου αρχιτεκτονικής και γλυπτικής στη Θηρασιά του Δήμου Θήρας.

β) Εργαστηρίων παραδοσιακής παραγωγής ασβέστη και κατραμιού στη Βωβούσα του Δήμου Ζαγορίου και στο Δολό του Δήμου Πωγωνίου.

**Αριθμός θέσεων:** 2

**Διάρκεια:** 8 εβδομάδες

**Τοποθεσία:** Βωβούσα, Θηρασιά, εξ αποστάσεως\*

**✔Γραφιστική και οπτικοακουστική υποστήριξη**

**Περιγραφή θέσης:**

1. Γραφιστική επιμέλεια αφισών, φυλλαδίων, t-shirt, τσαντών και website.

2. Διαχείριση οπτικοακουστικού υλικού και παραγωγή μικρού μήκους εκπαιδευτικών βίντεο.

**Αριθμός θέσεων:** 2

**Διάρκεια:** 8 εβδομάδες

**Τοποθεσία:** Αθήνα, εξ αποστάσεως\*

\* ανάλογα με τις τρέχουσες κατευθυντήριες οδηγίες για την προστασία της δημόσιας υγείας

Στη διάθεσή σας για κάθε διευκρίνιση.

Ελένη Μεντεσίδου

Υπεύθυνη επικοινωνίας για τις θέσεις πρακτικής άσκησης

Τηλ.: 2111828348

Email: office@boulouki.org